PMIndiaData/PMIndiaSum huggingface dataset:
કેપિટલ ગૂડ્ઝ (ઉત્પાદન સહાયક માલ) ક્ષેત્ર માટે ભારત અને જર્મની વચ્ચે સમજૂતી

પ્રધાનમંત્રી શ્રી નરેન્દ્ર મોદીના અધ્યક્ષ સ્થાને કેન્દ્રિય મંત્રીમંડળે મેઇક ઈન ઇન્ડિયા અભિયાનના અમલીકરણ માટે ભારત અને જર્મની વચ્ચે કેપિટલ ગૂડ્ઝ ક્ષેત્ર માટે સમજૂતી કરારને તેમજ યુરોપમાં જર્મનીની ફ્રોનહોફર ગેસેલશાફ્ટ (ફ્રોનહોફર) નામના 65 સંસ્થાઓના અગ્રણી સંગઠનને ઔદ્યોગિક સંશોધન માટે લીલી ઝંડી આપી છે. ભારત સરકારના ભારે ઉદ્યોગોના વિભાગ તેમજ ફ્રોનહોફર વચ્ચે થયેલી સમજૂતીનો ઉદ્દેશ જાહેર ક્ષેત્રનાં વિવિધ એકમોને પ્લેટફોર્મ પૂરું પાડવાનો તેમજ કેપિટલ ગૂડ્ઝ સેક્ટરનાં એકમોને ક્ષમતાઓ અને કુશળતા સરળતાથી મળે ઉપરાંત 12મી પંચવર્ષીય યોજના સાથે ટેકનોલોજીના તફાવત સુસંગત બનાવવાનો છે. ફ્રોનહોફર મેન્યુફેક્ચરીંગ ક્ષેત્રે નિર્ધારિત પ્રોજેક્ટોના અમલીકરણ માટે ટેકનોલોજી રિસોર્સ પાર્ટનર (ટેકનોલોજી પૂરી પાડનાર ભાગીદાર) તરીકે રહેશે તેમજ ભારત સરકાર, ઉદ્યોગો અને શિક્ષણ ક્ષેત્રના વિવિધ ભાગીદારો સાથે પ્રાયોજિત ઔદ્યોગિક સંશોધન અને ટેકનોલોજીના વિકાસ માટે સહકાર અને સહયોગ વધારવા કામ કરશે. તેઓ ભારતના કેપિટલ ગૂડ્ઝ ક્ષેત્રને જરૂરી આધુનિક ઔદ્યોગિક ટેકનોલોજી પૂરી પાડવા સક્ષમ છે.
મંત્રીમંડળે નેશનલ ઇન્સ્ટિટ્યૂટ ઑફ ડિઝાઇન (એનઆઇડી) ધારા, 2014માં સુધારો કરવાની મંજૂરી આપી

પ્રધાનમંત્રી શ્રી નરેન્દ્ર મોદીનાં નેતૃત્વમાં કેન્દ્રીય મંત્રીમંડળની બેઠક યોજાઈ હતી, જેમાં એનઆઇડી ધારા, 2014નાં સુધારા માટે સંસદમાં બિલ રજૂ કરવાની મંજૂરી આપવામાં આવી હતી. આ બિલ રજૂ કરવાનો આશય ચાર નવી નેશનલ ઇન્સ્ટિટ્યૂટ્સ ઑફ ડિઝાઇન (એનઆઇડી) એટલે કે નેશનલ ઇન્સ્ટિટ્યૂટ્સ ઑફ ડિઝાઇન, અમરાવતી/વિજયવાડા, આંધ્રપ્રદેશ; નેશનલ ઇન્સ્ટિટ્યૂટ્સ ઑફ ડિઝાઇન, ભોપાલ, મધ્યપ્રદેશ; નેશનલ ઇન્સ્ટિટ્યૂટ્સ ઑફ ડિઝાઇન, જોરહાટ, આસામ અને નેશનલ ઇન્સ્ટિટ્યૂટ્સ ઑફ ડિઝાઇન, કુરુક્ષેત્ર, હરિયાણાને નેશનલ ઇન્સ્ટિટ્યૂટ ઑફ ડિઝાઇન ધારા, 2014નાં કાર્યક્ષેત્રની અંદર સમાવવાનો તથા તેમને નેશનલ ઇન્સ્ટિટ્યૂટ ઑફ ડિઝાઇન, અમદાવાદને સમકક્ષ રાષ્ટ્રીય મહત્ત્વપૂર્ણ સંસ્થા (આઇએનઆઇ) તરીકે સ્થાપિત કરવાનો છે. આ કાયદામાં કેટલાંક આંશિક સુધારામાં એનઆઇડી વિજયવાડાનું નામ બદલીને એનઆઇડી અમરાવતી કરવા અને પ્રિન્સિપલ ડિઝાઇનરને પ્રોફેસર સમકક્ષ હોદ્દો આપવાની દરખાસ્ત પણ સામેલ છે. નવી એનઆઇડી સંસ્થાઓને દેશનાં વિવિધ વિસ્તારોમાં રાષ્ટ્રીય મહત્ત્વપૂર્ણ સંસ્થાઓ બનાવવાથી ડિઝાઇન ક્ષેત્રે કુશળ માનવઊર્જા ઊભી કરવામાં મદદ મળશે, જેનાં પરિણામે હસ્તકળા, હાથવણાટ, ગ્રામીણ ટેકનોલોજી, લઘુ, મધ્યમ અને મોટાં ઉદ્યોગસાહસો માટે સ્થાયી ડિઝાઇન હસ્તક્ષેપો પ્રદાન કરીને પ્રત્યક્ષ અને પરોક્ષ એમ બંને પ્રકારની રોજગારીની તકોનું સર્જન કરશે તેમજ ક્ષમતા, સામર્થ્ય અને સંસ્થાકીય નિર્માણ માટે આઉટરિચ કાર્યક્રમો ઊભા થશે.
પ્રધાનમંત્રી 25 સપ્ટેમ્બરે ‘ગ્લોબલ સિટિઝન લાઈવ’ પર વીડિયો સંબોધન કરશે

પ્રધાનમંત્રી શ્રી નરેન્દ્ર મોદી 25 સપ્ટેમ્બર, 2021ની સાંજે ‘ગ્લોબલ સિટીઝન લાઈવ’ કાર્યક્રમમાં એક વીડિયો સંબોધન આપશે. ‘ગ્લોબલ સિટિઝન’ વકીલોનું એક વૈશ્વિક સંગઠન છે, જે મહદ્અંશે ગરીીને સમાપ્ત કરવા માટે કાર્યરત છે. ‘ગ્લોબલ સિટિઝન લાઈવ’ એ 24 કલાકનો કાર્યક્રમ છે જે 25 અને 26 સપ્ટેમ્બરે આયોજિત કરવામાં આવશે અને મુંબઈ, ન્યૂયોર્ક, પેરિસ, રિયો ડી જાનેરો, સિડની, લોસ એન્જલસ, લાગોસ અને સિઉલ સહિત મુખ્ય શહેરોના લાઈવ કાર્યક્રમો તેમાં સામેલ થશે. આ કાર્યક્રમ 120 દેશો અને અનેક સોશિયલ મીડિયા ચેનલો પર પ્રસારિત કરવામાં આવશે. …
પ્રધાનમંત્રીએ ગુરૂ રવિદાસજીને તેમની જયંતિ પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ગુરૂ રવિદાસ જયંતિનાં પ્રસંગે ગુરૂ રવિદાસને શ્રદ્ધાંજલિ અર્પણ કરી હતી. પ્રધાનમંત્રીએ કહ્યું હતું કે, “હું ગુરૂ રવિદાસને તેમની જયંતિ પર વંદન કરું છું. ગુરૂ રવિદાસજી આપણી ભૂમિમાં જન્મેલા એક મહાન સંત હતાં. તેમણે એક સમાન, ન્યાયી અને કરૂણાશીલ સમાજનું નિર્માણ કરવા કાર્ય કર્યું હતું. તેમનાં વચનો શાશ્વત તથા સમાજનાં તમામ વર્ગોનાં લોકો માટે ઉપયોગી છે. ગુરૂ રવિદાસજીએ આપણાં સમાજમાં કેટલાંક સકારાત્મક પરિવર્તનો કર્યાં હતાં. તેમણે જૂની રૂઢિચુસ્ત પરંપરાઓ સામે પ્રશ્ર ઉઠાવ્યો હતો તથા લોકોને સમયની સાથે પરિવર્તન કરવા પ્રેરિત કર્યા હતાં. આ જિજ્ઞાસાવૃત્તિ, પરંપરાઓ સામે પ્રશ્રો ઉઠાવવાનું સાહસ અને સમયની સાથે પરિવર્તન કરવા પર ભાર મૂકવાનું તેમનું કાર્ય તેમને મહાન સંતોની શ્રેણીમાં સ્થાન આપે છે. ગુરૂ રવિદાસજી બંધુત્વ અને સંવાદિતાનાં મૂલ્યોમાં આસ્થા ધરાવતાં હતાં. તેઓ કોઈ પણ પ્રકારનાં ભેદભાવમાં માનતાં નહોતા. જ્યારે આપણે ‘સબ કા સાથ, સબ કા વિકાસ’નાં સિદ્ધાંત સાથે કામ કરીએ છીએ, ત્યારે આપણે ગુરૂ રવિદાસજીનાં દરેક મનુષ્યની, ખાસ કરીને ગરીબોની સેવા કરવા પર ભાર મૂકવાની વાતથી પ્રેરિત થઈએ છીએ. આજે હું ગુરૂ રવિદાસજીનાં આ શબ્દો તમારી સાથે વહેંચી રહ્યો છું: ऐसा चाहूँ राज मैं जहाँ मिलै सबन को अन्न। छोट बड़ो सब सम बसै, रैदास रहै प्रसन्न।। ગુરૂ રવિદાસજી દરેકને પર્યાપ્ત ભોજન મળતું હોય અને દરેક વ્યક્તિ સુખી અને સંતોષી હોય એવાં સમયનું સ્વપ્ન સેવતાં હતાં.”
પ્રધાનમંત્રીએ રમતવીરો સાથે વાત કરી

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સ દ્વારા પ્રસિદ્ધ રમતવીરો સાથે વાત કરી હતી. પ્રધાનમંત્રીએ જણાવ્યું હતું કે, કોવિડ-19 સંપૂર્ણ માનવજાત માટે અભિશાપરૂપ છે અને આ સ્થિતિની ગંભીરતાનો તાગ એ હકીકત પરથી મળી શકશે કે બીજા વિશ્વયુદ્ધ પછી ઓલિમ્પિક રમતોત્સવ મુલતવી રાખવામાં આવ્યો છે. રોગચાળાને કારણે સર્જાયેલા પડકારોને પગલે વિમ્બ્લ્ડન જેવી અન્ય કેટલીક આંતરરાષ્ટ્રીય ટૂર્નામેન્ટ અને ઇન્ડિયન પ્રીમિયમ લીગ (આઇપીએલ) જેવી સ્થાનિક ટૂર્નામેન્ટને પણ મુલતવી રાખવામાં આવી છે. પ્રધાનમંત્રીએ રમતના મેદાન પર ઉત્કૃષ્ટ પ્રદર્શન કરીને દેશનું ગર્વ વધારવા બદલ રમતવીરોની પ્રશંસા કરી હતી. અત્યારે તેઓ દેશનો નૈતિક જુસ્સો વધારવામાં તેમજ સોશિયલ ડિસ્ટન્સિંગનો સંદેશ પ્રસારાવવા અતિ મહત્ત્વપૂર્ણ ભૂમિકા ભજવે છે તેમજ લોકોને લોકડાઉન દરમિયાન સૂચનોનું પાલન કરવા પ્રેરિત કરે છે. તેમણે ભારપૂર્વક જણાવ્યું હતું કે, રમતોમાં ક્ષમતા વધારવા માટે તાલીમમાંથી પડકારો ઝીલવા, સ્વશિસ્ત જાળવવા, સકારાત્મક અભિગમ રાખવા અને આત્મવિશ્વાસ કેળવવા જેવા મહત્ત્વપૂર્ણ પાસાં શીખવા મળે છે, જે વાયરસના પ્રસારને અટકાવવા માટે આવશ્યક છે. પ્રધાનમંત્રીએ તેમને લોકોને તેમના સંદેશના પાંચ મુદ્દા જણાવવા કહ્યું હતું: રોગચાળા સામે લડવા ‘સંકલ્પ’, સોશિયલ ડિસ્ટન્સિંગ જાળવવા ‘સંયમ’, પોઝિટિવિટી જાળવવા ‘સકારાત્મકતા’, આ લડામાં મોખરે રહીને લડતા તબીબો, પોલીસો વગેરે પ્રત્યે ‘સન્માન’ અને પીએમ-કેર્સ ફંડમાં રાષ્ટ્રીય સ્તરે વ્યક્તિગત સ્તરે પ્રદાન કરવા ‘સહયોગ’. તેમણે રમતવીરોને શારીરિક અને માનસિક એમ બંને પ્રકારની ફિટનેસનું મહત્ત્વ સમજાવ્યું હતું તેમજ આયુષ મંત્રાલય દ્વારા જાહેર કરેલી માર્ગદર્શિકાને લોકપ્રિય બનાવવા પણ કહ્યું હતું. રમતવીરોએ આ પડકારજનક સમયમાં પ્રધાનમંત્રીની લીડરશિપની પ્રશંસા કરી હતી. તેમણે પ્રધાનમંત્રીનો એ સુનિશ્ચિત કરવા માટે પણ આભાર માન્યો હતો કે, મોખરે રહીને આ લડાઈમાં કામ કરતાં હેલ્થકેર વર્કર્સ અને પોલીસ કર્મચારીઓને સન્માન મળે, જેઓ તેમની નિઃસ્વાર્થ સેવાઓ આપી રહ્યાં છે. તેમણે શિસ્ત, માનસિક ક્ષમતાના મહત્ત્વ, ફિટનેસ જાળવવા માટેની વ્યવસ્થા અને રોગપ્રતિકારક ક્ષમતા વધારવા માટે પગલાં લેવા વિશે પણ વાત કરી હતી. પ્રધાનમંત્રીએ ઉલ્લેખ કર્યો હતો કે, ભારત આ રોગચાળા સામેની લડાઈમાં વિજેતા થાય એ જરૂરી છે અને આ લડાઈમાં રમતવીરોની સક્રિય ભાગીદારીમાં વિશ્વાસ વ્યક્ત કર્યો હતો. આ ચર્ચામાં 40થી વધારે ટોચના રમતવીરો સામેલ થયા હતા, જેમાં ભારતરત્ન સચિન તેંડુલકર, બીસીસીઆઈના પ્રમુખ સૌરવ ગાંગુલી, મહિલા હોકી ટીમનાં કેપ્ટન રાની રામપાલ, બેડમિન્ટના પ્રસિદ્ધ ખેલાડી પી. વી. સિંધુ, કબડ્ડીના ખેલાડી અને હિમાચલ પ્રદેશની પોલીસમાં ડીએસપી શ્રી અજય ઠાકુર, દોડવીર હિમા દાસ, પેરાએથ્લેટ હાઈ જમ્પર શ્રી શરદ કુમાર, ટેનિસના ટોચના ખેલાડીઓ શ્રીમતી અંકિતા રૈના, ભૂતપૂર્વ ઉત્કૃષ્ટ ક્રિકેટર યુવરાજ સિંહ અને પુરુષ ક્રિકેટ ટીમના કેપ્ટન વિરાટ કોહલી વીડિયો કોન્ફરન્સ દ્વારા સહભાગી થયા હતા. આ ચર્ચા દરમિયાન કેન્દ્રીય યુવા બાબતોના મંત્રી અને અન્ય વરિષ્ઠ અધિકારીઓ સામેલ થયા હતા.
પ્રધાનમંત્રીએ 11મી બ્રિક્સ સમિટમાં ચીનના રાષ્ટ્રપતિ શ્રી શી જિનપિંગ સાથે મુલાકાત યોજી

પ્રધાનમંત્રી શ્રી નરેન્દ્ર મોદીએ 13 નવેમ્બર 2019 ના રોજ બ્રાઝીલિયા ખાતે 11 મી બ્રિક્સ સમિટ દરમિયાન ચીનના રાષ્ટ્રપતિ શ્રી શી જિનપિંગ સાથે મુલાકાત યોજી હતી. રાષ્ટ્રપતિ શ્રી શી જિનપિંગે ચેન્નાઇમાં 2જી અનૌપચારિક શિખર સંમેલનનું આયોજન કરવા બદલ પ્રધાનમંત્રીની પ્રશંસા કરી અને કહ્યું કે તેઓ પ્રધાનમંત્રી મોદી અને ભારતના લોકોએ કરેલા સ્વાગતને ભૂલી નહીં શકે. તેમણે 2020 માં ચીનમાં ત્રીજા અનૌપચારિક શિખર સંમેલન માટે પ્રધાનમંત્રીને આમંત્રણ આપ્યું હતું. રાજદ્વારીઓ દ્વારા આ અંગે તારીખ અને સ્થળ નક્કી કરવામાં આવશે. બંને દેશોએ વેપાર અને રોકાણોને લગતી બાબતો પર સંવાદ જાળવી રાખવાના મહત્વ પર સંમત થયા. રાષ્ટ્રપતિ શી જિનપિંગે શાંઘાઇમાં તાજેતરમાં સમાપ્ત થયેલ ચીન આયાત નિકાસ એક્સ્પોમાં ભારતની નોંધપાત્ર ભાગીદારી માટે પ્રધાનમંત્રીનો આભાર માન્યો. બંને નેતાઓએ સંમતિ આપી કે વેપાર અને અર્થવ્યવસ્થા પર નવું ઉચ્ચ સ્તરીયમાળખું જેમ બને એમ જલદી સ્થાપિત થવું જોઈએ. નેતાઓએ આવતા વર્ષે બંને દેશો વચ્ચે રાજદ્વારી સંબંધો સ્થાપિત કરવાની 70મી વર્ષગાંઠની ઉજવણી માટેની તૈયારીઓની સમીક્ષા કરી. તેઓ સહમત થયા કે આનાથી લોકો વચ્ચેના સંબંધો વધશે. બંને નેતાઓએ નોંધ્યું હતું કે વિશેષ પ્રતિનિધિઓની સરહદોના પ્રશ્ન સંબંધિત બાબતો પર બીજી બેઠક થશે અને સરહદી વિસ્તારોમાં શાંતિ અને સલામતી જાળવવાના મહત્વનેધ્યાને લેવાશે. નેતાઓએ ડબ્લ્યુટીઓ, બ્રિક્સ અને આરસીઈપી સહિતના બહુપક્ષીય મુદ્દાઓ પર પણ વિચારોની આપ-લે કરી હતી.
પ્રધાનમંત્રીએ તબીબી અભ્યાસક્રમોમાં ઓબીસી અને આર્થિક રીતે નબળા વર્ગ માટે અનામત આપવાના સરકારના નિર્ણયની પ્રશંસા કરી

પ્રધાનમંત્રી શ્રી નરેન્દ્ર મોદીએ ચાલુ શૈક્ષણિક વર્ષથી મેડિકલ/ડેન્ટલ અભ્યાસક્રમોમાં અંડરગ્રેજ્યુએટ અને પોસ્ટગ્રેજ્યુએટ વિદ્યાર્થીઓ માટે અખિલ ભારતીય ક્વોટા યોજનામાં ઓબીસી માટે 27% તથા આર્થિક રીતે નબળા વર્ગ માટે અનામત આપવાના સરકારના સિમાચિહ્નરૂપ નિર્ણયની પ્રશંસા કરી હતી. પ્રધાનમંત્રીએ શ્રેણીબદ્ધ ટ્વીટ્સમાં કહ્યું; “અમારી સરકારે ચાલુ શૈક્ષણિક વર્ષથી મેડિકલ/ડેન્ટલ અભ્યાસક્રમોમાં અંડરગ્રેજ્યુએટ અને પોસ્ટગ્રેજ્યુએટ વિદ્યાર્થીઓ માટે અખિલ ભારતીય ક્વોટા યોજનામાં ઓબીસી માટે 27% તથા આર્થિક રીતે નબળા વર્ગ માટે અનામત આપવાના સરકારના સિમાચિહ્નરૂપ નિર્ણય લીધો છે. આ નિર્ણયથી દર વર્ષે આપણા હજારો યુવાનોને વધુ ઉત્તમ તકો પ્રાપ્ત કરવામાં મદદ મળશે અને તેનાથી આપણા દેશના સામાજિક ન્યાયનું નવું ઉદાહરણ બનશે.”
મંત્રીમંડળે જીઓલોજી અને ખનિજ સંસાધનોનાં ક્ષેત્રમાં સહકાર સ્થાપિત કરવા ભારત અને બોલિવિયા વચ્ચેના સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકે જીઓલોજી અને ખનિજ સંસાધનોનાં ક્ષેત્રમાં સહકાર સ્થાપિત કરવા પર ભારત અને બોલિવિયા વચ્ચે થયેલા સમજૂતી કરારને કાર્યોત્તર મંજૂરી આપી છે. આ એમઓયુ પર બોલિવિયામાં માર્ચ, 2019માં હસ્તાક્ષર થયા હતા. અસર: આ એમઓયુ ભારત અને બોલિવિયા વચ્ચે ખનિજ સંસાધનોનાં ક્ષેત્રમાં સહકાર સ્થાપિત કરવા માટે સંસ્થાગત વ્યવસ્થા પ્રદાન કરશે. આ સમજૂતી કરાર સંસાધનો પર માહિતીનાં આદાન-પ્રદાન માટે, કાયદા અને નીતિ, વિકાસલક્ષી વ્યૂહરચનાઓ પર અભિપ્રાયોનું આદાન-પ્રદાન કરવા સેમિનારોનું આયોજન કરવા, બંને દેશો વચ્ચે ટેકનોલોજીઓનું હસ્તાંતરણ કરવા માટે પ્રેરણા આપવા, મૂલ્ય સંવર્ધનને પ્રોત્સાહન આપવા સંસ્થાગત વ્યવસ્થા પ્રદાન કરશે, જે દસ્તાવેજીકરણ અને પ્રસાર વગેરે જેવી કામગીરીઓ હાથ ધરવા સક્ષમ બનાવશે.
પ્રધાનમંત્રીએ ભારતીય ક્રિકેટર કરૂણ નાયરને, ટેસ્ટ ક્રિકેટમાં ત્રેવડી સદી ફટકારવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ભારતીય ક્રિકેટર શ્રી કરૂણ નાયરને, ટેસ્ટ ક્રિકેટમાં ત્રેવડી સદી ફટકારવા બદલ અભિનંદન પાઠવ્યા હતા. પ્રધાનમંત્રીએ કહ્યું કે, “કરૂણ નાયરને ઐતિહાસિક ત્રેવડી સદી બદલ અભિનંદન. તમારી આ નોંધપાત્ર સિદ્ધિ બદલ અમે સૌ આનંદ અને ગર્વ અનુભવીએ છીએ.”
પ્રધાનમંત્રી શ્રીએ જાણીતા સાહિત્યકાર ડૉ. રજત કુમાર કરના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ જાણીતા સાહિત્યકાર ડૉ. રજત કુમાર કારના નિધન પર શોક વ્યક્ત કર્યો છે. એક ટ્વિટમાં, પ્રધાનમંત્રી શ્રીએ કહ્યું; "ડૉ. રજત કુમાર કર સાંસ્કૃતિક જગતના એક મહાન વ્યક્તિ હતા. તેમના બહુપક્ષીય વ્યક્તિત્વને તેમણે જે રીતે રથયાત્રાનું વર્ણન કર્યું, વિવિધ વિષયો પર લખ્યું અને પાલ કળાને પુનર્જીવિત કરવાનું કામ કર્યું તે રીતે જોવામાં આવ્યું. તેમના નિધનથી દુઃખ થયું. તેમના પ્રત્યે સંવેદના. પરિવાર અને પ્રશંસકો. ઓમ શાંતિ."
પ્રધાનમંત્રીએ પવિત્ર રમઝાન માસના પ્રારંભ પર લોકોને શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ પવિત્ર રમઝાન માસના પ્રારંભ પર લોકોને શુભેચ્છાઓ પાઠવી હતી. તેમણે ટ્વિટર પોતાની શુભેચ્છાઓ પાઠવતાં જણાવ્યું હતું કે, “રમઝાન મુબારક! હું દરેકની સલામતી, સુખાકારી અને સમૃદ્ધીની પ્રાર્થના કરું છું. આ પવિત્ર મહિનો દયા, ભાઇચારો, અને કરૂણા લઇને આવે. આપણે કોવિડ-19 સામે ચાલી રહેલી લડાઇમાં નિર્ણાયક વિજય હાંસલ કરીએ અને વધારે તંદુરસ્ત પૃથ્વીનું સર્જન કરીએ.”
પ્રધાનમંત્રીએ ફીજી દિવસ પર બધા ફિજીવાસીઓને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ફીજી દિવસના અવસર પર બધા ફીજીવાસીઓને શુભેચ્છા પાઠવી છે. તેમણે કહ્યું કે મારા તરફથી ફીજીની જનતાને ફીજી દિવસની ખુબ શુભેચ્છા. શ્રી નરેન્દ્ર મોદીએ કહ્યું કે ફીજી, ભારતનું મહત્વપૂર્ણ સાથી છે અને પ્રશાંત ક્ષેત્રમાં પ્રભાવશાળી છે. ભારત હંમેશાથી ફીજીની સાથે વિકાસ કાર્યક્રમોને આગળ વધારવામાં અગ્રેસર રહ્યું છે. પાછલા વર્ષની મારી ફીજી યાત્રા દરમિયાન બંને દેશોની વચ્ચે સકારાત્મક વાતચીત થઈ. આનાથી ભારત-ફીજી સંબંધોમાં નવા આયામની શરૂઆત થઈ.
પ્રધાનમંત્રીએ જાપાનના પૂર્વ પ્રધાનમંત્રી યાસુહિરો નાકાસોનના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ સુપ્રસિદ્ધ રાજનેતા અને જાપાનના પૂર્વ પ્રધાનમંત્રી શ્રી યાસુહિરો નાકાસોનના નિધન પર શોક વ્યક્ત કર્યો હતો. પ્રધાનમંત્રીએ કહ્યું, “સુપ્રસિદ્ધ રાજનેતા અને જાપાનના પૂર્વ પ્રધાનમંત્રી શ્રી યાસુહિરો નાકાસોનના નિધન પર શ્રદ્ધાંજલિ. આપણે એમની ભારતની યાદગાર મુલાકાતને હંમેશા યાદ કરીશું, જે 23 વર્ષો પછી કોઇ જાપાની પ્રધાનમંત્રીની પ્રથમ યાત્રા હતી. આપણા દ્વિપક્ષીય સંબંધોના સંવર્ધનમાં શ્રી યાસુહિરો નાકાસોનનું બહુમુલ્ય યોગદાન છે. એમને સમકાલીન ભારત-જાપાન મિત્રતાના શિલ્પકાર તરીકે હંમેશા યાદ કરવામાં આવશે.”
કેન્દ્રીય મંત્રીમંડળે નવીનીકરણ, સર્જનાત્મકતા અને ટેકનોલોજીને લગતી આધુનિકતાને વેગ આપવા ભારત - સિંગાપોર સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે ઈન્ડસ્ટ્રિયલ પ્રોપર્ટી કોઓપરેશન (ઔદ્યોગિક સંપત્તિ સહકાર)ના ક્ષેત્રે વાણિજ્ય અને ઉદ્યોગ મંત્રાલય હેઠળના ઔદ્યોગિક નીતિ અને પ્રોત્સાહન વિભાગ તેમજ સિંગાપોર સરકારના કાયદા મંત્રાલય હેઠળના ઈન્ટલેક્ચ્યુઅલ પ્રોપર્ટી ઑફિસ ઑફ સિંગાપોર (આઈપીઓએસ) વચ્ચેના સમજૂતી કરારને મંજૂરી આપી છે. આ સમજૂતી કરાર પર સિંગાપોરના પ્રધાનમંત્રીની આગામી ચોથીથી સાતમી ઓક્ટોબર, 2016 દરમિયાનની ભારતની મુલાકાત વેળાએ હસ્તાક્ષર કરવામાં આવશે. આ સમજૂતી કરારને પગલે પેટન્ટ્સ, ટ્રેડમાર્કસ અને ઈન્ડસ્ટ્રિયલ ડિઝાઈન્સના ઔદ્યોગિક સંપત્તિ અધિકારોના ક્ષેત્રે દ્વિપક્ષીય સહકારની પ્રવૃત્તિઓમાં વધારો થશે. સમજૂતી કરારનો ઉદ્દેશ બંને દેશોમાં નવીનીકરણ, સર્જનાત્મકતા અને ટેકનોલોજીને લગતી આધુનિકતાને વેગ આપવાનો છે. સમજૂતી કરાર હેઠળના મુખ્ય પગલા આ મુજબ હશે : • બંને દેશોમાં બૌદ્ધિક સંપત્તિ અંગેની શ્રેષ્ઠ પદ્ધતિઓ, અનુભવ અને જ્ઞાનનું આદાન-પ્રદાન, લોકો, વેપારજગત અને શૈક્ષણિક સંસ્થાઓમાં જાગૃતિ • બૌદ્ધિક સંપત્તિના ક્ષેત્રે નિષ્ણાત તજજ્ઞોનું આદાન-પ્રદાન • બૌદ્ધિક સંપત્તિના ક્ષેત્રે શ્રેષ્ઠ પદ્ધતિઓ, અનુભવો અને જ્ઞાનનું આદાન-પ્રદાન અને ઉદ્યોગ, વિશ્વવિદ્યાલયો, સંશોધન અને વિકાસ સંસ્થાઓ તેમજ નાના અને મધ્યમ એકમોમાં તેનો પ્રસાર • ઓટોમેશન અને આધુનિકીકરણના પ્રોજેક્ટોના અમલીકરણમાં સહકાર • બૌદ્ધિક સંપત્તિ ક્ષેત્રના સ્થાનિક એકમો અને વેપાર સમુદાયો માટે બૌદ્ધિક સંપત્તિ-સંબંધિત તાલીમમાં ભાગીદારી આ સમજૂતીને પગલે ભારત નવીનીકરણ અને બૌદ્ધિક સંપત્તિની ઈકોસિસ્ટમ્સના અનુભવોનું આદાન-પ્રદાન કરી શકશે, જેનાથી બંને દેશોના ઉદ્યોગસાહસિકો, રોકાણકારો અને વેપાર જગતને લાભ મળશે. બંને દેશો વચ્ચે શ્રેષ્ઠ પદ્ધતિઓની આપ-લે થવાને કારણે ભારતના લોકોની વિવિધતા જેટલા જ તેના વિવિધ સંખ્યાબંધ બૌદ્ધિક સર્જનોનું રક્ષણ થશે અને તે અંગે જાગૃતિ કેળવાશે. વૈશ્વિક નવીનીકરણમાં મહત્ત્વના ખેલાડી બનવા તરફની ભારતની યાત્રામાં આ સમજૂતી મહત્ત્વપૂર્ણ પગલું હશે અને તેના પગલે નેશનલ આઈપીઆર પોલિસી, 2016ના હેતુઓ વધુ સારી રીતે સાકાર થશે.
કતારના અમીર સાથે પ્રધાનમંત્રીની ટેલિફોનિક વાતચીત

પ્રધાનમંત્રી શ્રી નરેન્દ્રમોદીએ કતાર રાજ્યના અમીર હિઝ હાઇનેસ તામિમ બિન હમાદ અલ થાની સાથે વાતચીત કરી હતી. એક ટ્વીટમાં શ્રી મોદીએ કહ્યું કે : આજે કતારના અમીર, હિઝ હાઇનેસ @ સાથે સારી વાતચીત કરી હતી. મેં કોવીડ –19 સામે ભારતની લડતમાં એકતા અને સમર્થનની ઑફર માટે હિઝ હાઇનેસનો આભાર માન્યો છે. મેં કતારમાં ભારતીય સમુદાયને આપવામાં આવતી સંભાળ માટે પણ આભાર વ્યક્ત કર્યો. ”
મોરેશિયસમાં મેટ્રો એક્સપ્રેસ અને ઇએનટી હોસ્પિટલનું સંયુક્ત ઉદઘાટન

પ્રધાનમંત્રી શ્રી નરેન્દ્ર મોદી અને મોરેશિયસના પ્રધાનમંત્રી માનનીય શ્રી પ્રવિંદ જુગન્નાથે આજે સંયુક્ત રીતે વીડિયો લિંક દ્વારા મોરેશિયસમાં મેટ્રો એક્સપ્રેસ અને નવી ઇએનટી હોસ્પિટલનું ઉદઘાટન કર્યું હતું. આ પ્રસંગે બોલતા પ્રધાનમંત્રી મોદીએ મોરેશિયસના લોકોને આગામી સમયમાં જીવનની ગુણવત્તા સુધારવામાં મેટ્રો અને સ્વાસ્થ્ય પરિયોજનાઓ કેવી રીતે મદદરૂપ થશે તેનું મહત્વ ટાંક્યું હતું તેમજ બંને દેશો વચ્ચેના સંબંધોમાં ઘનિષ્ઠતામાં પણ તેની મહત્તા દર્શાવી હતી. તેમણે ઉમેર્યું હતું કે, આજનો કાર્યક્રમ એવો પ્રથમ પ્રસંગ છે જેમાં ભારતના અને મોરેશિયસના નેતાઓ વીડિયો લિંક દ્વારા સમગ્ર હિન્દ મહાસાગર પાર કરીને ભેગા થયા છે. પ્રધાનમંત્રી મોદીએ જણાવ્યું હતું કે, ઘણા સમયથી જેની પ્રતિક્ષા હતી તે મેટ્રો એક્સપ્રેસ (લાઇટ રેલ ટ્રાન્ઝિટ) પરિયોજના, મોરેશિયસમાં પરિવહનમાં એક કાર્યદક્ષ, ઝડપી અને સ્વચ્છ સાર્વજનિક પરિવહન માધ્યમના રૂપમાં પરિવર્તન લાવશે. પોતાના ક્ષેત્રમાં શ્રેષ્ઠ એવી ઇએનટી હોસ્પિટલ નોંધપાત્ર પ્રમાણમાં સ્વાસ્થ્ય સંભાળની સુવિધા લોકો સુધી પહોંચડાશે અને મોરેશિયસમાં સૌપ્રથમ પેપરલેસ ઇ-હોસ્પિટલ તરીકે લોકોને લાભ આપશે. પ્રધાનમંત્રી જગન્નાથે આ પરિયોજના તેમજ મોરેશિયસમાં વિકાસની અન્ય પરિયોજનાઓના વિકાસમાં ભારતના સહકાર બદલ અત્યંત પ્રશંસાની લાગણી વ્યક્ત કરી હતી. આ બંને લોકલક્ષી પરિયોજનાઓ સમયસર પૂર્ણ કરવા બદલ તેમાં તમામ હિસ્સેદારો અને યોગદાન આપનારાઓની પણ તેમણે ખૂબ પ્રશંસા કરી હતી પ્રધાનમંત્રી મોદીએ પણ ગ્રાન્ટ સહાય દ્વારા રેનલ યુનિટ તેમજ મેડિ-ક્લિનિકના નિર્માણ અને એરિયા સ્વાસ્થ્ય કેન્દ્રોના નિર્માણમાં મોરેશિયસને સહકાર આપવાનો ભારતે નિર્ણય લીધો હોવાનું જણાવ્યું હતું. આ બંને નેતાએ બંને દેશના લોકોની સુખાકારી માટે તેમજ હિન્દ મહાસાગર પ્રદેશ અને સમગ્ર દુનિયામાં શાંતિ અને સમૃદ્ધિ માટે ભારત-મોરેશિયસ સહકારમાં વૃદ્ધિ માટે આશાવાદ દર્શાવ્યો હતો.
પ્રધાનમંત્રીએ લોકમાન્ય બાલ ગંગાધર તિલકને તેમની જન્મ જયંતિ પર શ્રદ્ધાંજલીપાઠવી

પ્રધાનમંત્રી શ્રી નરેન્દ્રમોદીએ લોકમાન્ય બાલ ગંગાધર તિલકને તેમની જન્મ જયંતિ પર શ્રદ્ધાંજલીપાઠવી છે. પ્રધાનમંત્રીએ જણાવ્યુ કે, “ લોકમાન્ય તિલકને તેમની જયંતી પર કોટિ-કોટિ વંદન. દેશભક્તિનીભાવનાથી ઓતપ્રોત તેઓ એક એવા સ્વતંત્રતા સેનાની હતા, જેમણે પૂર્ણ સ્વરાજ માટે પોતાનું જીવન સમર્પિત કરી દીધું. કૃતજ્ઞ રાષ્ટ્ર તેમના યોગદાનને સદૈવ યાદ કરશે.”
કેબિનેટે ભારત અને માલદીવ વચ્ચે પર્યટનના ક્ષેત્રમાં સહયોગ મજબૂત કરવા માટે કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે ભારત સરકારના પર્યટન મંત્રાલય તથા માલદીવ સરકારના પર્યટન મંત્રાલય વચ્ચે પર્યટનના ક્ષેત્રમાં સહયોગને મજબૂત કરવા માટે થયેલા કરાર પર હસ્તાક્ષરને પૂર્વવ્યાપી મંજૂરી આપી દીધી છે. માલદીવની સાથે થયેલા આ કરારથી એ મહત્વપૂર્ણ સ્ત્રોત બજારથી આંગતુકોની સંખ્યામાં વધારો થઇ શકે છે. હાલના વર્ષોમાં માલદીવ, ભારત માટે મહત્વપૂર્ણ પર્યટન ઉત્પાદન બજાર તરીકે ઉભર્યું છે. ઉદ્દેશ્ય : આ કરારના મુખ્ય ઉદ્દેશ્ય છે. : – એ) પર્યટનના ક્ષેત્રમાં દ્વીપક્ષિય સહયોગને વધારવું બી) પર્યટન સંબંધિત સૂચનાઓ તથા આંકડાઓનું આદાન – પ્રદાન સી) પર્યટનમાં હિતધારકો જેમ કે હોટલ તથા ટૂર ઓપરેટર વચ્ચે સહયોગને વધારવો ડી) માનવ સંસાધન વિકાસ માટે આદાન – પ્રદાન કાર્યક્રમો શરૂ કરવા ઇ) પર્યટન તથા આતિથ્ય – સત્કારના ક્ષેત્રમાં રોકાણ કરવું એફ) બંને તરફના પર્યટનને પ્રોત્સાહિત કરવા માટે ટૂર ઓપરેટર / મીડિયા / રાય નિર્માતાઓની આદાન – પ્રદાન યાત્રાઓ જી) પ્રોત્સાહન, માર્કેટિંગ, પર્યટન સ્થળોના વિકાસ તથા મેનેજમેન્ટના ક્ષેત્રમાં અનુભવોનું આદાન – પ્રદાન એચ) બંને દેશોમાં યોજાનારા યાત્રા મેળાના પ્રદર્શનોમાં ભાગ લેવો આઇ) સુરક્ષિત સન્માનજનક તથા સ્થાયી પર્યટનને પ્રોત્સાહન આપવું
પ્રધાનમંત્રીએ કહ્યું કે આપણા નાગરિકોને રસી આપવાના ભારતના પ્રયાસોમાં આ એક મહત્વપૂર્ણ દિવસ છે

પ્રધાનમંત્રી શ્રી નરેન્દ્ર મોદીએ કહ્યું છે કે આપણા નાગરિકોને રસી આપવાના ભારતના પ્રયાસોમાં આજનો દિવસ એક મહત્વપૂર્ણ દિવસ છે અને 12-14 વર્ષની વય જૂથના યુવાનો અને 60 વર્ષથી ઉપરના તમામ લોકોને રસી અપાવવા વિનંતી કરી છે. ટ્વીટ્સની શ્રેણીમાં,પ્રધાનમંત્રીએ કહ્યું; "આજનો દિવસ આપણા નાગરિકોને રસી આપવાના ભારતના પ્રયાસોમાં એક મહત્વપૂર્ણ દિવસ છે. હવે પછી, 12-14 વય જૂથના કિશોર રસી માટે પાત્ર છે અને 60 વર્ષથી વધુ ઉંમરના તમામ લોકો સાવચેતીના ડોઝ માટે પાત્ર છે. હું આ વય જૂથના લોકોને રસી લેવા વિનંતી કરું છું. " "સમગ્ર વિશ્વની સંભાળ રાખવાની ભારતની નીતિને અનુરૂપ, અમે રસી મૈત્રી કાર્યક્રમ હેઠળ ઘણા દેશોમાં રસી મોકલી છે. મને આનંદ છે કે ભારતના રસીકરણના પ્રયાસોએ કોવિડ–19 સામેની વૈશ્વિક લડાઈને વધુ મજબૂત બનાવી છે." "આજે, ભારતમાં ઘણી બધી 'મેડ ઈન ઈન્ડિયા' રસીઓ છે. અમે મૂલ્યાંકનની યોગ્ય પ્રક્રિયા પછી અન્ય રસીઓને પણ મંજૂરી આપી છે. આપણે આ જીવલેણ રોગચાળા સામે લડવા માટે ઘણી સારી સ્થિતિમાં છીએ. તે જ સમયે, કોવિડ સંબંધિત તમામ સાવચેતીઓનું પાલન કરવાની આપણે જરૂર છે.."
પ્રધાનમંત્રીએ શ્રીમદ્ ભગવદ્ ગીતાના શ્લોકો પર 21 વિદ્વાનોની ટીકા સાથે પાંડુલિપીનું લોકાર્પણ કર્યું

પ્રધાનમંત્રી શ્રી નરેન્દ્ર મોદીએ શ્રીમદ્ ભગવદ્ ગીતાના શ્લોકો પર 21 વિદ્વાનોની ટીકા સાથે પાંડુલિપીનું લોકાર્પણ કર્યું હતું. આ પ્રસંગે જમ્મુ અને કાશ્મીરના ધર્મનાથ ટ્રસ્ટની ચેરમેન ટ્રસ્ટી ડો. કરણસિંહ સાથે જમ્મુ અને કાશ્મીરના લેફ્ટનન્ટ ગવર્નર શ્રી મનોજ સિંહા પણ ઉપસ્થિત રહ્યાં હતાં. આ પ્રસંગે પ્રધાનમંત્રીએ ભારતીય દર્શન પર ડો. કરણસિંહની કામગીરીની પ્રશંસા કરી હતી. તેમણે ઉમેર્યું હતું કે, તેમના પ્રયાસોથી જમ્મુ અને કાશ્મીરની ઓળખ ફરી સ્થાપિત થઈ છે, જેણે સદીઓ સુધી સંપૂર્ણ ભારતની વૈચારિક પરંપરાનું નેતૃત્વ કર્યું છે. તેમણે કહ્યું હતું કે, હજારો વિદ્વાનોએ ગીતાનો ઊંડાણપૂર્વક અભ્યાસ કરવા માટે તેમનું સંપૂર્ણ જીવન સમર્પિત કર્યું છે, જે દરેક ધર્મગ્રંથના દરેક શ્લોક પર અલગ-અલગ અર્થઘટનના વિશ્લેષણમાં અને દરેક રહસ્યોની અલગ અભિવ્યક્તિમાં સ્પષ્ટપણે જોઈ શકાશે. તેમણે ઉમેર્યું હતું કે, આ ભારતીય વૈચારિક સ્વતંત્રતા અને સહિષ્ણુતાનું પ્રતીક પણ છે, જે દરેક વ્યક્તિને પોતાનો દ્રષ્ટિકોણ ધરાવવા પ્રેરિત કરે છે. પ્રધાનમંત્રીએ કહ્યું હતું કે, ભારતને આધ્યાત્મિક એકતાની ભેટ ધરનાર આદિ શંકરાચાર્યે ગીતાને આધ્યાત્મિક ચેતનાના ગ્રંથ સ્વરૂપે જોયો હતો. રામાનુજાચાર્ય જેવા સંતોએ ગીતાને આધ્યાત્મિક જ્ઞાનની અભિવ્યક્તિ ગણાવ્યો હતો. સ્વામી વિવેકાનંદ માટે ગીતા કર્મયોગ અને અદમ્ય આત્મવિશ્વાસનો પ્રેરકગ્રંથ છે. શ્રી અરવિંદ માટે ગીતા જ્ઞાન અને માનવતાનું ખરું સ્વરૂપ હતું. મહાત્મા ગાંધી અતિ વિકટ સંજોગોમાં ગીતાને શરણે જતા હતા. નેતાજી સુભાષચંદ્ર બોઝના રાષ્ટ્રવાદ અને સાહસને પ્રેરકબળ ગીતા હતો. બાળ ગંગાધર તિલકે ગીતાને પોતાના દ્રષ્ટિકોણ સાથે રજૂ કરી હતી અને આ ગ્રંથે જ તેમને સ્વતંત્રતા સંગ્રામને નવી ઊર્જા આપવા પ્રેરિત કર્યા હતા. પ્રધાનમંત્રીએ ધ્યાન દોર્યું હતું કે, આપણી લોકશાહી આપણને વૈચારિક સ્વતંત્રતા, કામ કરવાની સ્વતંત્રતા, આપણા જીવનના દરેક ક્ષેત્રમાં સમાન અધિકારો આપે છે. આ સ્વતંત્રતા લોકતાંત્રિક સંસ્થાઓમાંથી મળી છે, જેનું રક્ષણ આપણું બંધારણ કરે છે. એટલે જ તેમણે કહ્યું હતું કે, જ્યારે આપણે આપણા અધિકારોની વાત કરીએ, ત્યારે આપણે આપણી લોકતાંત્રિક ફરજોને પણ યાદ રાખવી જોઈએ. પ્રધાનમંત્રીએ કહ્યું હતું કે, ગીતા એક એવો ગ્રંથ છે, જે સંપૂર્ણ વિશ્વ અને દરેક સંસ્કૃતિ માટે છે. એનો અનુવાદ ઘણી ભારતીય અને આંતરરાષ્ટ્રીય ભાષાઓમાં થયો છે. ઘણા દેશોમાં આંતરરાષ્ટ્રીય વિદ્વાનોએ ગીતા પર સંશોધન કાર્ય કર્યું છે. પ્રધાનમંત્રીએ ઉમેર્યું હતું કે, ભારતની સંસ્કૃતિમાં એના જ્ઞાનનો લાભ દુનિયાને આપવાની બાબત વણાયેલી છે. તેમણે કહ્યું હતું કે, ગણિત, કપડાં, ધાતુવિજ્ઞાન કે આયુર્વેદમાં આપણાં જ્ઞાનનો ઉપયોગ હંમેશા માનવજાતની મૂડી તરીકે થયો છે. ફરી એક વાર ભારત સંપૂર્ણ વિશ્વની પ્રગતિમાં પ્રદાન કરવા અને માનવજાતની સેવા કરવા ફરી સક્ષમ બની રહ્યો છે. તેમણે જણાવ્યું હતું કે, છેલ્લાં થોડાં વર્ષોમાં દુનિયાએ ભારતના પ્રદાનની નોંધ લીધી છે. તેમણે તેમની વાત પૂરી કરતાં કહ્યું હતું કે, આત્મનિર્ભર ભારતના પ્રયાસોમાં આ પ્રદાન દુનિયાને વ્યાપક સ્તરે મદદરૂપ થશે.
પ્રધાનમંત્રીએ શાળાનાં બાળકો સાથે વાતચીત કરી, વારાણસીમાં વિકાસલક્ષી કાર્યોનું મૂલ્યાંકન કર્યું

પ્રધાનમંત્રી શ્રી નરેન્દ્ર મોદીએ આજે તેમનાં સંસદીય ક્ષેત્ર વારાણસીમાં શાળાનાં બાળકો સાથે ઘનિષ્ઠ વાર્તાલાપ કર્યો અને તેમની સાથે લગભગ 90 મિનિટ જેટલો સમય પસાર કર્યો. નરઉર ગામની એક પ્રાથમિક શાળામાં તેઓ શાળાનાં બાળકોને ઉત્સાહપૂર્વક મળ્યાં હતાં. તેમણે બાળકોને વિશ્વકર્મા જયંતિની શુભેચ્છા પણ પાઠવી હતી અને કહ્યું હતું કે, વિવિધ કુશળતાઓ શીખવી મહત્ત્વપૂર્ણ છે. પ્રધાનમંત્રીએ કહ્યું હતું કે, વિદ્યાર્થીઓ તરીકે પ્રશ્રો પૂછવાં જરૂરી છે. તેમણે શાળાનાં બાળકોને પ્રશ્રો પૂછવાથી ક્યારેય ગભરાવું નહિં એમ પ્રોત્સાહન આપ્યું હતું. તેમણે ભારપૂર્વક કહ્યું હતું કે, શિક્ષણનું મુખ્ય પાસું પ્રશ્રો પૂછવાનું છે. પ્રધાનમંત્રીએ બાળકો સાથે સમય પસાર કર્યો હતો, જેમને બિન-નફાકારક સંસ્થા “રુમ ટૂ રીડ” સહાય કરે છે. પછી પ્રધાનમંત્રીએ ડીએલડબલ્યુ વારાણસીમાં ગરીબો અને વંચિત વર્ગોનાં બાળકો સાથે વાત કરી હતી, જેમને કાશી વિદ્યાપીઠનાં વિદ્યાર્થીઓ મદદ કરે છે. તેમણે બાળકોને અભ્યાસ કરવા અને રમતગમતમાં રસ દાખવવા પ્રોત્સાહન આપ્યું હતું. પ્રધાનમંત્રી સાંજે વારાણસીની શેરીઓમાં ફર્યા હતાં અને શહેરનાં વિકાસનું મૂલ્યાંકન કર્યું હતું. તેઓ કાશી વિદ્યાપીઠ મંદિરમાં થોડી મિનિટો માટે પ્રાર્થના કરવા રોકાયા હતાં. તેમણે મંડુવાડીહ રેલવે સ્ટેશનની સરપ્રાઇઝ મુલાકાત પણ લીધી હતી.
રાજ્યસભાના 250માં સત્ર નિમિત્તે વિશેષ ચર્ચા દરમિયાન પ્રધાનમંત્રીનું વક્તવ્ય

પ્રધાનમંત્રીએ આજે ઉપલા ગૃહમાં રાજ્યસભાના 250મા સત્ર નિમિત્તે યોજાયેલી વિશેષ ચર્ચામાં વક્તવ્ય આપ્યું હતું. આ ઐતિહાસિક સત્રને સંબોધતા પ્રધાનમંત્રીએ જણાવ્યું હતું કે, દેશના ઇતિહાસમાં રાજ્યસભાએ મહત્વપૂર્ણ યોગદાન આપ્યું છે અને આ ગૃહે પણ આજે ઇતિહાસ રચતા જોયો છે. તેમણે ઉમેર્યું હતું કે, ભારતના બંધારણના ઘડવૈયાઓએ દ્વિગૃહી કાયદા નિર્માણનું જે માળખું રચ્યું તેની પાછળની દૂરંદેશીથી આપણી લોકશાહી સુદૃઢ બની છે. પ્રધાનમંત્રીએ જણાવ્યું હતું કે, રાજ્યસભા ભારતની વિવિધતાની પ્રતિનિધિ છે અને ભારતના સંઘીય માળખાનું પ્રતિબિંબ છે. તેમણે કહ્યું કે, રાજ્યસભાનું ક્યારેય વિખંડન થતું નથી અને તેની અવિરતતા આ ગૃહને શાશ્વત બનાવે છે. તેમણે ઉમેર્યું હતું કે, રાજ્યસભા એવા લોકોને તક આપે છે જેઓ ચૂંટણીથી દૂર રહીને દેશની સેવામાં અને તેના વિકાસમાં યોગદાન આપવા માગે છે. પ્રધાનમંત્રીએ ભારતના બંધારણમાં પરિકલ્પના કરવામાં આવેલા સહકારી સંઘવાદની લાગણીને વધુ આગળ ધપાવવામાં રાજ્યસભાની ભૂમિકા પર ભાર મુક્યો હતો. તેમણે કહ્યું હતું કે, રાજ્યસભાએ હંમેશા દેશના હિતમાં અવાજ ઉઠાવ્યો છે. આ સંદર્ભમાં, તેમણે